Εκτίμηση των επιπέδων φυσικής δραστηριότητας και ποιότητας ζωής παχύσαρκων ασθενών με σύνδρομο υπνικής άπνοιας και ασθενών με σύνδρομο παχυσαρκίας-υποαερισμού
Creators: name: Μπαξεβανίδης, Αντώνιος Παναγιώτη
Publisher: name: Aristotle University of Thessaloniki
Year: 2022
Subjects: Σύνδρομο αποφρακτικής άπνοιας ύπνου
Σύνδρομο παχυσαρκίας υποαερισμού
Παχυσαρκία
Ποιότητα ζωής
Φυσική δραστηριότητα
Obstructive sleep apnea syndrome
Obesity hypoventilation syndrome
Obesity
Quality of life
Physical activity

description: Το Σύνδρομο Αποφρακτικής Άπνοιας Ύπνου (ΣΑΑΥ) και το Σύνδρομο Παχυσαρκίας Υποαερισμού (ΣΠΥ), αποτελούν τις κυριότερες διαταραχές της αναπνοής κατά τη διάρκεια του ύπνου. Οι επιπτώσεις του ΣΑΑΥ στις περισσότερες διαστάσεις της ζωής του ανθρώπου σωματικές, κοινωνικές και συναισθηματικές έχουν αναλυθεί και τεκμηριωθεί στη βιβλιογραφία, όπως και η σύνδεσή του με την παχυσαρκία, που αποτελεί έναν από τους κυριότερους προδιαθεσικούς παράγοντες. Ωστόσο, κατά την αντίστοιχη αναζήτηση της βιβλιογραφίας για το ΣΠΥ διαπιστώθηκε ερευνητικό και βιβλιογραφικό έλλειμμα όσον αφορά στη διερεύνηση της επίδρασής του στους τομείς της ποιότητας της ζωής και της φυσικής δραστηριότητας. Σκοπός της εργασίας είναι να γίνει εκτίμηση των επιπέδων της φυσικής δραστηριότητας και της ποιότητας της ζωής σε παχύσαρκους ασθενείς με ΣΑΑΥ και ασθενείς με ΣΠΥ και να επιχειρηθεί η μεταξύ τους σύγκριση. 76 ασθενείς με διαταραχή της αναπνοής στον ύπνο, χωρίστηκαν σε 2 ομάδες, 48 με ΣΑΑΥ και 26 με ΣΠΥ. Βασικό κριτήριο εισαγωγής τους στη μελέτη υπήρξε η ταξινόμησή τους ως παχύσαρκοι (ΒΜΙ&gt;30 kg/m2). Στις 2 ομάδες διανεμήθηκαν προς συμπλήρωση τα ερωτηματολόγια IPAQ για την εκτίμηση των επιπέδων φυσικής δραστηριότητας, το SF-36 για την διερεύνηση της ποιότητας της ζωής, το HADs για την μέτρηση του άγχους και της κατάθλιψης και το PWB για την αξιολόγηση της ψυχολογικής ευεξίας των συμμετεχόντων. Από τα αποτελέσματα διαπιστώθηκε έκπτωση της ποιότητας της ζωής και για τις 2 ομάδες, ιδιαίτερα για την ομάδα ΣΠΥ (ΣΑΑΥ: 63,46 ΣΠΥ: 55,44), υψηλά ποσοστά ψυχολογικής ευεξίας (67,6%) και για τις 2 ομάδες, ωστόσο οριακά φυσιολογικές τιμές κατάθλιψης και άγχους με αυξημένο επιπολασμό κλινικών περιπτώσεων ψυχικής διαταραχής (32,4% για το άγχος και 36,5% για την κατάθλιψη) και ιδιαίτερα χαμηλά ποσά φυσικής δραστηριότητας για την ομάδα του ΣΠΥ (836,23 ΜΕΤ), μέτρια αποτελέσματα για το ΣΑΑΥ (1715,0 ΜΕΤ). Συμπερασματικά, η ομάδα ΣΠΥ εμφάνισε τα χειρότερα αποτελέσματα και στους 2 τομείς, φυσική δραστηριότητα και ποιότητα ζωής, ωστόσο και στην ομάδα του ΣΑΑΥ αυτά ήταν μέτρια. Η καταθλιπτική διάθεση των ασθενών συσχετίστηκε σθεναρά με τις φτωχές μετρήσεις και στις 2 ομάδες. Το ελαφρώς αυξημένο ΒΜΙ στην ομάδα του ΣΠΥ δεν φάνηκε ικανό να δικαιολογήσει τη διαφορά στα επίπεδα φυσικής δραστηριότητας μεταξύ των ομάδων.
description: Obstructive Sleep Apnea Syndrome (OSA) and Obesity Hypoventilation Syndrome (OHS) consist the main breathing disorders during sleep. The effects of OSA have been analysed and documented in the literature relatively most dimensions of human life, physical, social and emotional, as well as its connection with obesity, which is one of the main predisposing factors. However, during the corresponding search of the literature on OHS, a research and literature deficit was found regarding the investigation of its effect in the areas of quality of life and physical activity. The purpose of the present study is to assess the levels of physical activity and quality of life in obese patients with OSA and patients with OHS and to attempt a comparison between them. Seventy-six (76) patients with sleep-disordered breathing participated in the study. They were divided into two (2) groups, forty-eight (48) with OSA and twenty-six (26) with OHS. The main criterion for their inclusion in the study was their classification as obese (BMI&gt;30 kg/m2). Both 2 groups were asked to complete the IPAQ questionnaires to assess physical activity levels, the SF-36 to investigate quality of life, the HADs to measure anxiety and depression and the PWB to assess participants' psychological well-being. From the results of the research, it was found a decline in the quality of life for both groups, especially for the OHS group (OSA: 63.46 OHS: 55.44), high rates of psychological well-being (67.6%) for both groups, however marginally normal values of depression and anxiety with an increased prevalence of clinical cases of mental disorder (32.4% for anxiety and 36.5% for depression) and particularly low amounts of physical activity for the OHS group (836.23 MET), moderate results for OSA (1715.0 MET). In conclusion, the OHS group showed the worst results in both area, physical activity and quality of life, however, these were also moderate in the OSA group. Patients' depressed mood was strongly associated with poor scores in both groups. The slightly increased BMI in the OHS group did not seem able to justify for the difference in physical activity levels between the groups.